Un autocar queda encallat en una corba de la carretera del Port.
Un autocar de la companyia Autos Mediterraneo va quedar encallat el passat dissabte al matí en una corba de la carretera que puja al Port. El vehicle, que ja estava baixant, es va quedar sense espai per maniobrar en un tram de la via que és bastant tancat. Un cop la Policia Local de Tortosa va rebre l'avís, es va desplaçar fins al lloc dels fets i, amb l'ajuda d'alguns voluntaris que es van trobar amb l'incident, van ajudar a desencallar l'autocar, que va poder acabar el trajecte sense més incidència.